உண்மையில், வெஸ்ட் இண்டீஸ் அணி போராடியது. இந்திய அணியில் போராட்டம் இல்லை. இந்திய அணியில் கூடுதல் பகுதி நேர பந்துவீச்சாளர்கள் ஏன் இல்லை என்பது ரவி சாஸ்திரிக்கும், கோலிக்கும் தான் வெளிச்சம். சரியாக ஐந்து பந்துவீச்சாளர்களை வைத்துக் கொண்டு பல முக்கிய நேரங்களில் இந்தியா தடுமாறி வருகிறது. வெஸ்ட் இண்டீஸ் அணியோ அறிமுக வீரரை வைத்துக் கொண்டு பந்துவீச்சில் எப்படியோ சமாளித்து ஆடியது. அவர்களை கோலி பாராட்டி இருக்கிறார். ஆனால், இந்தியாவின் பலவீனத்தை ஒப்புக் கொள்ளவில்லை. எப்படியும் அடுத்த மூன்று ஒருநாள் போட்டிகளுக்கு பும்ரா, புவனேஸ்வர் குமாரை அணியில் சேர்த்து தொடரை வென்று விடுவார்கள். அடுத்த ஆண்டு உலகக்கோப்பை தொடர் நடைபெற உள்ள நிலையில், இந்தியா இன்னும் நிலையான அணியாக மாறவில்லை என்பதை தான் இப்போது பார்த்துக் கொண்டு இருக்கிறோம். அதற்கு காரணம், ரவி சாஸ்திரியும், கோலியும் தான்.